Muhammad Yunus

Muhammad Yunus (bengali: মুহাম্মদ ইউনুস Muhammod Iunus, født 28. juni 1940 i Chittagong i India, nå del av Bangladesh) er en bangladeshisk bankmann og økonom samt utvikler og grunnlegger av mikrokredittkonseptet som vil si å gi små lån til gründere som er for fattige til å kunne få tradisjonelle lån. Yunus er også grunnleggeren av Grameen Bank. Han ble tildelt Nobels fredspris i 2006 sammen med Grameen Bank for arbeidet med å skape økonomisk og sosial utvikling nedenfra. Banken har ikke vært uten kritikk, og Yunus har blitt kritisert for å ha tatt ut stort eget utbytte av inntektene banken fikk med sin virksomhet. I mars 2011 krevde Høyesterett i Bangladesh at Yunus skulle trekke seg fra stillingen etter at han angivelig var blitt for gammel til å lede banken.


== Utdanning og tidlig karriere ==
Muhammad Yunus ble født i Chittagong, studerte ved Chittagong Collegiate School og Chittagong College. Han fullførte sin bachelor og mastergrad i arts ved universitetet i Dhaka. Han fikk sin doktorgrad (Ph.D.) innen økonomi ved Vanderbilt-universitetet i Nashville (USA) i 1969 med støtte fra et Fulbright-stipendiat. Senere startet han som økonomiprofessor ved universitetet i Chittagong. Yunus begynte sin kamp mot fattigdom under hungersnøden i 1974 i Bangladesh. Han oppdaget at veldig små lån kunne utgjøre en stor forskjell for en fattig persons evne til å overleve.
Hans første utlån var på 27 dollar fra sin egen lomme som han lånte ut til kvinner i landsbyen Jobra – i nærheten av universitetet i Chittagong – som produserte møbler av bambus. De solgte produktene tilbake til låneinstitusjoner for å betale lånene de hadde tatt opp for å kjøpe bambusen. Med en netto profitt på 5 bangladeshiske taka (0,02 dollar) klarte ikke kvinnene å opparbeide seg en inntekt å leve av for seg og sine familier. Tradisjonelle banker var heller ikke interessert i å låne ut små beløp til fattige folk som var ansett som dårlige tilbakebetalere.


== Grunnleggingen av Grameen Bank ==
I 1976 grunnla Yunus Grameen Bank for å låne ut penger til fattige bangladeshiske innbyggere.


== Priser ==
1978 – President's Award, Bangladesh
1984 – Ramon Magsaysay Award, Filippinene
1985 – Bangladesh Bank Award, Bangladesh
1987 – Shwadhinota Dibosh Puroshkar (uavhengighetsdag-prisen), Bangladesh
1989 – Aga Khan Award For Architecture, Sveits
1993 – CARE Humanitarian Award
1994 – Vinner av World Food Prize
1996 – Vinner av Simón Bolívar Prize fra UNESCO
1997 – Vinner av Hjelp til selvhjelp-prisen (HTS-prisen) utdelt av den norske Strømmestiftelsen.
1998 – Mottar Fyrsten av Asturias' pris
1998 – Vinner av Sydney Peace Prize
2004 – Vinner av avisen The Economist sin pris for sosial og økonomisk innovasjon.
2006 – Mottar et æresdoktorat fra American University of Beirut
2006 – Mother Teresa Award, Kolkata, India
2006 – Den åttende Seouls' fredspris
2006 – Nobels fredspris, delt med Grameen Bank
Og 46 andre, totalt 61.I tillegg har professor Yunus blitt tildelt 27 æresgrader (alle med unntak av én er doktorgrader) og 15 spesialpriser. Grameen Banks webside har en liste over prisene Professor Muhammand Yunus har mottatt.


== Referanser ==


== Eksterne lenker ==
Offisielt nettsted 
(en) Muhammad Yunus – kategori av bilder, video eller lyd på Commons 
(en) Grameen Bank, Yunus sin drøm
(en) Yunus sin selvbiografi
(en) SAJAforum.org Spørsmål og svar fra hele verden med Muhammad Yunus (audio/MP3 42 minutter)
(en) Tale av Muhammad Yunus
(en) Artikkel om Muhammad Yunus fra BusinessWeek, 26. desember 2005
(en) PBS Biografi Arkivert 26. oktober 2006 hos Wayback Machine. En artikkel om Muhammad Yunus og Grameen Bank.
(en) CNN artikkel Arkivert 7. juli 2017 hos Wayback Machine.  Fødselen til mikrokreditt, 2001.
(en) En video med Muhammad Yunus som snakker om Grameen Bank
(en) Intervju
(en) En kort biografi
Grameen.com Arkivert 15. mai 2013 hos Wayback Machine.